รัฐบาลไทย-ข่าวทำเนียบรัฐบาล-นายศักดิ์สยาม ชิดชอบ รัฐมนตรีว่าการกระทรวงคมนาคม กำชับ กรมเจ้าท่า เตรียมพร้อมกำลังพล และแผนมาตรการความปลอดภัยช่วงวันหยุดกรณีพิเศษ
วันศุกร์ที่ 11 พฤศจิกายน 2565
นายศักดิ์สยาม ชิดชอบ รัฐมนตรีว่าการกระทรวงคมนาคม กําชับ กรมเจ้าท่า เตรียมพร้อมกําลังพล และแผนมาตรการความปลอดภัยช่วงวันหยุดกรณีพิเศษ
...
นายศักดิ์สยาม ชิดชอบ รัฐมนตรีว่าการกระทรวงคมนาคม กําชับ กรมเจ้าท่า เตรียมพร้อมกําลังพล และแผนมาตรการความปลอดภัยช่วงวันหยุดกรณีพิเศษ
จากนโยบายของกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม มอบหมายให้กรมเจ้าท่า ดําเนินการเตรียมพร้อมอํานวยความสะดวกและความปลอดภัยตามมาตรการความปลอดภัยกรมเจ้าท่า ในช่วงวันหยุดกรณีพิเศษเฉพาะในเขตกรุงเทพมหานคร นนทบุรี และสมุทรปราการ โดยจะมีวันหยุดติดต่อกัน ระหว่างวันที่ 16 - 20 พฤศจิกายน 2565 รวม 5 วัน คาดว่าจะมีประชาชนเดินทางท่องเที่ยวทางน้ําเป็นจํานวนมาก
นายสรพงศ์ ไพฑูรย์พงษ์ รักษาการอธิบดีกรมเจ้าท่า เปิดเผยว่า กรมเจ้าท่า ได้จัดทําแผนการปฏิบัติและมาตรการเพื่อความปลอดภัยในช่วงวันหยุดราชการกรณีพิเศษ พร้อมซักซ้อมแผนและบูรณาการร่วมกับหน่วยงานอื่นที่เกี่ยวข้อง ได้แก่ กองทัพเรือ สํานักงานตํารวจแห่งชาติ กองบังคับการตํารวจน้ํา กรมป้องกันและบรรเทาสาธารณภัย กรมการปกครอง กระทรวงมหาดไทย กรุงเทพมหานคร อาสาสมัครป้องกันภัยฝ่ายพลเรือน โรงพยาบาล มูลนิธิร่วมกตัญญู มูลนิธิป่อเต็กตึ๊ง หน่วยกู้ชีพ และเครือข่ายอาสาวารี เพื่อความสะดวก ความปลอดภัย และเป็นการป้องกันอุบัติเหตุทางน้ําที่อาจเกิดขึ้น จากการเดินเรือและใช้เรือ และได้ออกประกาศให้ผู้ควบคุมเรือ เจ้าของเรือ หรือผู้ประกอบกิจการเดินเรือ และประชาชนผู้ใช้บริการเรือโดยสาร ให้ใช้ความระมัดระวังในการเดินเรือและโดยสารเรือ ควรปฏิบัติตามกฎหมาย กฎ ระเบียบ ข้อบังคับเกี่ยวกับการเดินเรือ และปฏิบัติตามคําสั่งหรือคําแนะนําของเจ้าหน้าที่ที่ประจําอยู่ในเขตพื้นที่ต่าง ๆ โดยเคร่งครัด รวมทั้งปฏิบัติตามคําแนะนําเกี่ยวกับการให้ และการใช้บริการเรือโดยสาร ดังนี้
1. ผู้ควบคุมเรือ ปฏิบัติหน้าที่ด้วยความรับผิดชอบ ระมัดระวังในการเดินเรือ ไม่ดื่มสุรา เสพสิ่งเสพติด หรือของมึนเมาในขณะปฏิบัติหน้าที่ การนําเรือเข้า-ออกจากท่าเทียบเรือต้องให้ผู้โดยสารขึ้น-ลงเรือเสร็จเรียบร้อยก่อน นอกจากนี้ ห้ามนําเรือเข้าใกล้บริเวณที่กําหนดให้ประชาชนลงเล่นน้ําหรือจัดกิจกรรมทางน้ํา ไม่บรรทุกผู้โดยสารเกินกว่าจํานวนที่ระบุไว้ในใบอนุญาตใช้เรือ เตรียมอุปกรณ์ช่วยชีวิตไว้ในเรือให้มีอยู่อย่างเพียงพอ และสามารถนํามาใช้เมื่อเกิดอุบัติเหตุทางน้ําได้ทันท่วงที รวมทั้งรับฟังคําพยากรณ์อากาศของกรมอุตุนิยมวิทยา หากมีคําเตือนเรื่องพายุและคลื่นลมแรงควรงดออกจากฝั่ง
2. เจ้าของเรือหรือผู้ประกอบกิจการเดินเรือ ให้ตรวจสอบดูแลสภาพตัวเรือ โป๊ะท่าเทียบเรือ ต้องจัดให้มีพวงชูชีพและเครื่องมือเครื่องใช้ที่จําเป็นให้เพียงพอ พร้อมที่จะสามารถนํามาใช้เมื่อเกิดอุบัติเหตุทางน้ําได้ทันท่วงที ต้องติดตั้งป้ายระบุจํานวนคน ที่โป๊ะเทียบเรือสามารถรับน้ําหนักได้ในที่สามารถมองเห็นได้ชัดเจน
3. ประชาชนผู้ใช้บริการเรือโดยสาร ไม่ควรยืนคอยบนโป๊ะเทียบเรือ หรือแย่งกันขึ้น - ลงเรือ ควรรอให้เรือจอดเทียบท่าเรียบร้อยก่อน ขณะอยู่ในเรืออย่านั่งหรือยืนบริเวณท้ายเรือ หัวเรือ กราบเรือ หลังคาเรือ และงดดื่มสุราหรือของมึนเมา
รักษาการอธิบดีกรมเจ้าท่า กล่าวเพิ่มว่า กรมเจ้าท่า ได้จัดตั้งศูนย์อํานวยการความปลอดภัยทางน้ํา กรมเจ้าท่า ณ ศูนย์ปฏิบัติการควบคุมความปลอดภัยและการจราจรทางน้ํา ณ อาคาร 39 ชั้น 4 โทรศัพท์ 065 824 7385 หรือ สายด่วน 1199 ตลอด 24 ชั่วโมง มีศูนย์ควบคุมการเดินเรือ ณ กลุ่มตรวจการเดินเรือ สํานักความปลอดภัยและสิ่งแวดล้อมทางน้ํา โทรศัพท์ 0 2126 6248 โทรสาร 0 2126 6249 สําหรับในส่วนภูมิภาค จัดตั้งศูนย์อํานวยการความปลอดภัยทางน้ํา ส่วนภูมิภาค 7 ศูนย์ ศูนย์อํานวยการความปลอดภัยทางน้ําสาขา 41 ศูนย์ และศูนย์ควบคุมการจราจรและความปลอดภัยทางทะเล ศรีราชา 1 ศูนย์และได้จัดเตรียมเจ้าหน้าที่ประจําท่าเทียบเรือ เพื่ออํานวยความสะดวก ดูแลการขึ้น-ลงเรือ และเรือรักษาการณ์ พร้อมดูแลประชาชนและนักท่องเที่ยวได้รับความสะดวก รวดเร็วและความปลอดภัย
ทั้งนี้ ขอความร่วมมือประชาชนและนักท่องเที่ยวที่ประสงค์จะเดินทางทางน้ํา หรือท่องเที่ยวทางน้ํา สวมใส่เสื้อชูชีพและปฏิบัติตามคําแนะนําของเจ้าหน้าที่อย่างเคร่งครัด เพื่อความปลอดภัยในชีวิตทรัพย์สิน และท่องเที่ยวทางน้ําอย่างมีความสุข ตลอดช่วงวันหยุดพิเศษนี้